Μπακαλεόπιτα
Μια σπάνια συνταγή που συναντάμε κατεξοχήν στην Κεφαλονιά. Πίτα με τραγανό φύλλο και ζουμερή γέμιση μπακαλιάρου.
500 γρ. αλεύρι    , 1/2 ποτήρι κρασί, 1/2 ποτήρι ελαιόλαδο, νερό (όσο πάρει),  αλάτι, 1 κιλό μπακαλιάρος, παστός, 100 γρ. ρύζι Καρολίνα, 60 ml ελαιόλαδο, 6 σκελίδες σκόρδο, ψιλοκομμένες, 2 κουτ. σούπας πελτές ντομάτας, διαλυμένος σε λίγο νερό, 1/4 από τη φλούδα ενός μέτριου πορτοκαλιού, ψιλοκομμένη, 3-4 φύλλα δυόσμου, ψιλοκομμένα, 5-6 φύλλα μαϊντανού, ψιλοκομμένα, πιπέρι
Ξαλμυρίζουμε καλά τον μπακαλιάρο κρατώντας τον βυθισμένο σε σκεύος με νερό για 2 ημέρες περίπου και αλλάζοντας συχνά το νερό μέσα σε αυτό το διάστημα. Όταν ξαλμυρίσει, τον βράζουμε 10 λεπτά και τον κόβουμε σε μικρά κομματάκια βγάζοντας προσεκτικά τα κόκκαλα του.Σε ένα σκεύος βάζουμε όλα τα υλικά μαζί, εκτός από το νερό το οποίο προσθέτουμε σταδιακά, και ζυμώνουμε μέχρι να φτιάξουμε μία μαλακή ζύμη. Την αφήνουμε να ξεκουραστεί για 30 λεπτά.Βάζουμε σε ένα μπολ τον κομματιασμένο μπακαλιάρο και όλα τα υλικά εκτός από τον πελτέ που τον προσθέτουμε στο τέλος. Ανακατεύουμε προσεκτικά για να μη μας διαλυθούν τα κομμάτια του μπακαλιάρου και για να γίνει ομοιογενής η γέμιση.Όταν ετοιμάσουμε τη γέμιση χωρίζουμε τη ζύμη σε δύο σχεδόν ίσα κομμάτια (το κομμάτι που βάζουμε κάτω πρέπει να είναι ελαφρώς μεγαλύτερο).Βάζουμε το μεγαλύτερο φύλλο της ζύμης σε ένα λαδωμένο ταψί διαστάσεων περίπου 35 x 30 εκ. και μέσα βάζουμε κι απλώνουμε τη γέμιση. Σκεπάζουμε με το άλλο φύλλο. Τυλίγουμε τις άκρες των φύλλων προς τα μέσα και κόβουμε ό,τι περισσεύει.Χαράζουμε την πίτα σε κομμάτια και ραντίζουμε με λάδι και νερό. Ψήνουμε σε προθερμασμένο φούρνο στους 180-200°C για περίπου 50 λεπτά.
Μαϊντανός,Μπακαλιάρος,Ντομάτα,Πορτοκάλι,Ρύζι,Ψάρι